נמרון מרגיי

נמרון מרגיי, מרגיי או חתול מרגיי (שם מדעי: Leopardus wiedii) הוא מין של נמרון ממשפחת החתוליים. זהו טורף שנמצא בדרום ומרכז אמריקה. הוא זריז ומוסווה ובעל חברבורות נמר.

המרגיי מזכיר מאוד את האוצלוט שחי באותו אזור, למרות שהוא יותר קטן ורגליו וזנבו יותר ארוכים. הוא שוקל 2.6-4 ק"ג ואורכו 48-79 ס"מ. פרוותו חומה ומנומרת בחום כהה או שחור וגם קצת מפוספסת. הזנב הארוך מפוספס בשחור.

המרגיי מתמחה בטיפוסי עצים יותר משאר חתולי אמריקה, ויכול גם לרדוף אחרי טרף במעלה העצים, למרות שלעיתים ירד לקרקע. הוא בין החתוליים היחידים (בעיקר נמר ערפילי וגם חתול שיש) שיכולים לרדת לקרקע מהעץ בלי להפיל את עצמם, אלא להסתובב ולטפס למטה. הוא שרירי מאוד ומסוגל לקפוץ עד גובה 3.5 מ'. טרפו הוא בעיקר יונקים קטנים כמו קופים, ציפורים, ביצים, לטאות וצפרדעים. הוא גם רודף אחרי סנאים בין הענפים ולפעמים יצוד על הקרקע חולדות ושרקנים. הוא תופס את טרפו ממארב ונושך אותו בצווארו וכך הורגו.

הוא נפוץ בטבע ביערות גשם ושאר ביערות מדרום מקסיקו לאורך כל אמריקה המרכזית ועד צפון מזרח אמריקה הדרומית עד לאורוגוואי וצפון ארגנטינה, אולם מקום חיותו מצטמצם במהירות והוא גם ניצוד באופן לא חוקי, כך שבעתיד הוא יהיה בסכנת הכחדה.

קישורים חיצוניים

הערות שוליים 

בעלי חיים שתוארו ב-1821
טקסונים שתוארו בידי היינריך רודולף שינץ
חתולים קטנים
יונקים ביער האמזונאס
יונקים ביערות הגשם של אמריקה המרכזית
קולומביה: יונקים
ברזיל: יונקים
בוליביה: יונקים
ניקרגואה: יונקים
פנמה: יונקים
אל סלוודור: יונקים
בליז: יונקים
גואטמלה: יונקים